projecte-aina/catalan_government_crawling huggingface dataset:
En la majoria dels casos, les mesures i iniciatives destinades a prevenir la radicalització es dissenyen i s'apliquen sobre el terreny, a nivell local, regional o nacional.
En conseqüència, el seu disseny i aplicació són principalment competència de les autoritats regionals i locals i dels estats membres.
Els actors locals solen ser els més ben situats per prevenir i detectar la radicalització i treballar eficaçment per promoure la integració per mitjà de l'esport.
Al mateix temps, la UE pot aportar una contribució substancial a la lluita contra la radicalització i exercir un paper de suport.
La naturalesa similar dels reptes als quals s'enfronten els estats membres, així com la seva dimensió i interconnexió, justifiquen la necessitat d'una major cooperació, la creació de xarxes i l'intercanvi de bones pràctiques a escala de la UE.
Davant el desafiament de la lluita contra la radicalització, l'esport pot ajudar a integrar millor a les persones en la societat i, en conseqüència, contribuir a reforçar valors com la tolerància, la integració i el diàleg intercultural.
Aquesta acció té per objecte contribuir a la realització de projectes esportius d'organitzacions i federacions esportives que cooperin amb les autoritats públiques (inclosos els municipis), els agents locals i la societat civil.
Aquesta acció es basarà en la prevenció de la radicalització, en particular ajudant els joves en risc d'exclusió i de radicalització a integrar-se millor en la societat en què viuen.
Es posarà l'accent en la pràctica de l'esport i l'activitat física com a instrument per promoure una millor inclusió en un grup o en la societat en el seu conjunt i es farà especial èmfasi en les zones amb problemes socials.
Es tindrà també en compte la dimensió de la igualtat de gènere.
Aquesta acció preparatòria implicarà a organitzacions o federacions esportives que, en cooperació amb les autoritats locals i les organitzacions que treballen en la lluita contra la radicalització, ofereixin eines i activitats adequades i orientació per prevenir els processos de radicalització.
Els projectes proposats han d'estar dirigits per organitzacions esportives, en particular organitzacions esportives globals, com les federacions esportives europees.
Han de comptar amb la participació de membres nacionals, regionals o locals d'aquestes organitzacions esportives.
Les activitats proposades s'han de dur a terme en, al menys, cinc estats membres diferents de la UE.
Dins de l'objectiu específic de promoure la circulació transnacional, una de les prioritats del subprograma MEDIA és donar suport a la distribució de pel·lícules en sales a través del màrqueting transnacional, l'estratègia de marca, la distribució i l'exhibició d'obres audiovisuals.
• la creació de sistemes de suport per a la distribució de pel·lícules europees no nacionals en sales i altres plataformes, i la comercialització internacional d'obres audiovisuals, concretament mitjançant la seva subtitulació, doblatge i audiodescripció.
Acció 1: suport a distribuïdors
Els sol·licitants han de ser distribuïdors cinematogràfics europeus l'activitat comercial dels quals consisteixi en fer arribar pel·lícules a un públic ampli amb finalitat d'explotació comercial a sala, i que contribueixin a la consecució dels objectius anteriors.
Aquesta serà l'activitat principal de l'empresa o departament de l'empresa.
Acció 2: suport a agents de vendes
L'empresa sol·licitant ha de ser un agent de vendes europeu, que actua com a intermediari del productor especialitzat en l'explotació comercial d'una pel·lícula mitjançant la comercialització i la concessió de llicències a distribuïdors o altres compradors per a països estrangers.
L'Agència Executiva en l'àmbit Educatiu, Audiovisual i Cultural (EACEA) de la Comissió Europea publica la convocatòria que proporcionarà finançament per desplegar Voluntaris d'Ajuda de la UE en suport d'accions que complementin la prestació d'ajuda humanitària a països tercers, accions que tenen com a objectiu millorar la resiliència de comunitats vulnerables i afectades per catàstrofes alhora que pretenen vincular l'ajuda d'emergència, la rehabilitació i el desenvolupament.
EU Aid Volunteers és una iniciativa de la Comissió Europea que ofereix la oportunitat a voluntaris i organitzacions de participar en projectes d'ajuda humanitària a diferents països del món.
L'objectiu principal és recuperar i desenvolupar aquelles comunitats afectades per desastres diversos.
El desplegament de les pràctiques de l'aprenentatge i les oportunitats de voluntariat en línia contribuiran a:
S'espera que les activitats finançades en el marc d'aquesta convocatòria obtinguin els següents resultats:
Abans de presentar una sol·licitud electrònica, tots els membres dels consorcis que actuïn com a organitzacions d'enviament o d'acollida de voluntaris, entre elles les entitats afiliades que tinguin un vincle jurídic o de capital amb organitzacions d'enviament certificades, hauran d'estar certificats o haver sol·licitat una certificació conforme a la Iniciativa Voluntaris d'Ajuda de la UE, com a molt tard el 11 de juny del 2020.
El programa està dirigit a ciutadans de la UE i residents de llarga duració majors de 18 anys així com organitzacions, les quals se centraran en l'enviament i l'acollida dels voluntaris als països de destí.
Els candidats a voluntaris podran ser:
El cofinançament serà del 85%, amb un màxim de 1.400.000 euros i un mínim de 60.000 euros.
Pressupost: 13.500.000,00 € (remuneració individual segons el país de destí) | Data límit: 08/07/2020
Ampliació de termini: 08/07/2020
L'objectiu d'aquest contracte serà millorar la visibilitat i la comunicació de la Unió Europea a Kènia i millorar la consciència i el reconeixement de la col·laboració UE-Kènia en tots els sectors rellevants de la cooperació (polític, econòmic, de desenvolupament i altres grans àrees d'interès comú) d'acord amb les directrius de visibilitat de la UE.
L'objectiu del projecte pilot proposat és demostrar una infraestructura tècnica interoperable dedicada a la implementació de mecanismes de protecció de la infància (com ara la verificació d'edat) i mecanismes de consentiment parental basats en la legislació de la UE pertinent, com la Directiva de Mitjans Audiovisuals o el Reglament general de protecció de dades.
Les mesures tècniques es basaran en l'ús de la identificació electrònica.
La JPI MYBL busca millorar la coordinació i la col·laboració entre els programes de recerca europeus i nacionals relacionats amb el canvi demogràfic.
Les àrees afectades pel canvi demogràfic abasten un ampli ventall d'àmbits de recerca i temes de política que van des de la salut fins al benestar social, l'educació i l'aprenentatge, el treball i la productivitat fins a l'habitatge, el desenvolupament urbà i rural i la mobilitat.
La JPI MYBL, doncs, segueix un enfocament transnacional multidisciplinari que reuneix diferents programes de recerca i investigadors de diverses disciplines per tal de proporcionar solucions per als propers reptes i aprofitar el potencial del canvi social a Europa.
Actualment, 15 països europeus més Canadà i Israel participen a la JPI MYBL, que compta amb finançament del programa Horizon 2020.
La convocatòria 2020 "Igualtat i benestar entre generacions" t é com a objectiu donar suport a les polítiques de reducció de la desigualtat davant del canvi demogràfic.
La convocatòria busca propostes de recerca que millorin la nostra comprensió sobre com el canvi demogràfic està alterant el contracte implícit entre generacions i com la política pot assegurar que el canvi redueixi la desigualtat en lloc d'augmentar-la.
La convocatòria busca tractar específicament tres temes sobre la desigualtat:
El consorci participant ha d'estar format per almenys 3 països del que formen part de la convocatòria.
A Espanya, l'organisme finançador és l'Agencia Estatal de Investigación que aporta un pressupost de 350.000 euros.
El projecte " Together for Cohesion: let's rEUnite " busca tercers disposats a embarcar-se en una campanya de comunicació molt estimulant, centrada en projectes i activitats implementades en el marc de la política de cohesió de la Unió Europea.
A través d'aquesta crida a tercers, es volen identificar autoritats locals o regionals, empreses privades, ONG i altres parts interessades que tinguin una història exitosa d'un projecte o iniciativa ( co )finançada pels fons de cohesió europeus que vulguin compartir.
La campanya " Together for Cohesion: let's rEUnite " té un doble objectiu: d'una banda, busca crear consciència sobre la importància i els beneficis de la vida real dels projectes finançats a través dels fons de la política de cohesió.
A més a més, la campanya es basa en un enfocament que busca apoderar els principals beneficiaris i fer que la seva veu sigui més forta.
Per tant, l'objectiu de la campanya és promoure la participació activa dels ciutadans i les parts interessades en la política de cohesió per convertir-los en actors actius del diàleg regional i nacional.
El Consell Europeu d'Innovació ha seleccionat 35 projectes que estan desenvolupant tecnologies d'avantguarda per destinar-hi 114 milions d'euros en la darrera convocatòria de sol·licitud de finançament.
Els fons venen de l'Horizon 2020, el programa de Recerca i Innovació de la UE.
Cinc organitzacions catalanes participen en algun dels projectes seleccionats:
ANGIE desenvoluparà nano dispositius sens fil magnèticament dirigibles per a l'entrega selectiva d'agents terapèutics en pacients.
Hi participa la Universitat de Barcelona juntament amb dos socis belgues, un de grec i un d'alemany.
FOXES desenvoluparà una solució neta, compacta, de baix cost i escalable d'alta densitat d'energia per alimentar dispositius d'Internet de les Coses com nodes sensors sense fils.
Hi participa la Universitat de Barcelona amb un soci de Portugal i un d'Àustria.
LESGO: proposa emmagatzemar energia en l'enllaç C-H d'òxid del grafè reduït que pot ser emmagatzemat de forma segura i pot ser transportat fàcilment.
Hi participen l'Institut de Ciències Fotòniques (ICFO) i l'Institut de Recerca en Energia de Catalunya (IREC) juntament amb l'espanyola Graphenea i socis d'Itàlia i Alemanya.
LICROX desenvoluparà un nou tipus de cèl·lula fotoelèctrica que imita la fotosíntesis incorporant tres elements complementaris d'absorció de llum que impulsaran l'oxidació de l'aigua i la reducció del CO2.
Hi participa l'Institut de Ciències Fotòniques (ICFO) i l'Institut Català d'Investigació Química (ICIQ) juntament amb socis de Suïssa, un de Dinamarca, Itàlia i Alemanya.
MARVEL: es basarà en el projecte INDEX per aïllar vesícules extracel·lulars fent servir pèptids de detecció de membranes.
Hi participa Paperdrop Diagnostics juntament amb socis de la República Xeca, Itàlia, Suïssa i Estònia.
SMILE: es basa en el projecte ChipScope que desenvolupa conjunts de microLED per activar i manipular reaccions químiques o biològiques.
Hi participa la Universitat de Barcelona amb socis d'Alemanya i Itàlia.
La Direcció General d'Inclusió i Atenció Humanitària depenent del Ministeri d'Inclusió, Seguretat Social i Migracions va publicar la resolució de la convocatòria de subvencions per a realitzar projectes en matèria d'estrangeria per tal d'afavorir la convivència i la cohesió social.
De les 93 entitats que van resultar seleccionades a l'àmbit espanyol, 6 d'aquestes són entitats catalanes:
Es tracta de projectes dirigits a l'adquisició de coneixements i habilitats necessàries per desenvolupar-se en la societat espanyola (informació, orientació i assessorament sobre la societat d'acollida, en particular, projectes d'aprenentatge de l'espanyol i, si escau, de llengües cooficials), projectes que promoguin la igualtat en diferents àmbits (educació, salut, dona), projectes que persegueixin la promoció de la igualtat de tracte i no discriminació en la societat, projectes d'investigació, per a la identificació d'experiències i bones pràctiques, així com aquells que promoguin la sensibilització contra el racisme, la xenofòbia i la intolerància associada.
Aquestes actuacions estan finançades amb el programa Asil, Migració i Integració (AMIF) i amb el Fons Social Europeu en base al Programa Operatiu d'Inclusió Social i de l'Economia Social (POISES 2014-2020) gestionat per l'Administració General de l'Estat.
El projecte CONVAT, liderat i coordinat a l'Institut Català de Nanociència i Nanotecnologia per la professora d'Investigació del Consell Superior d'Investigacions Científiques (CSIC), Laura M. Lechuga, vol posar en marxa una plataforma tipus "anàlisis prop del pacient" per al diagnòstic ràpid i el monitoratge de coronavirus a nivell global.
En aquest projecte, en cooperació amb Itàlia i França, també participa la Universitat de Barcelona com a soci, amb el grup de, professor Jordi Serra-Cobo, membre de l'Institut de Recerca de la Biodiversitat.
El seu objectiu és oferir un nou dispositiu basat en nanotecnologia biosensora òptica que permetrà detectar el coronavirus en un breu termini de temps, d'uns 30 minuts, directament a partir de la mostra del pacient i sense necessitat de realitzar les anàlisis en laboratoris clínics, i que també es podrà usar per a l'anàlisi de diferents tipus de coronavirus presents en animals reservoris, de manera que es pugui monitoritzar i vigilar una possible evolució d'aquests virus i prevenir futurs brots infecciosos en humans.
Per a la seva posada en marxa, l'Institut Català de Nanociència i Nanotecnologia rep 840.843,75 euros i la Universitat de Barcelona, 400.152,50 euros del programa de recerca Horizon 2020.
El pressupost del projecte és 2.547.152,48 euros i té una acabarà les seves activitats el 9 de març de 2022.
La iniciativa conjunta Bio- Based Industries (BBI JU) és una associació público -privada que treballa pel desenvolupament de noves tecnologies de biorefinament i la transformació sostenible de recursos naturals renovables a productes, materials i combustibles de base biològica.
Els projectes BBI JU reben finançament del programa de recerca i innovació Horizon 2020 de la Unió Europea.
En la convocatòria 2019 s'han seleccionat 22 projectes en total.
3 d'aquests projectes compten amb participació catalana:
La convocatòria BBI JU 2020 està oberta fins el 3 de setembre de 2020.
La Xarxa per a la Conservació de la Natura, juntament amb la Fundació Emy (com a líder) participen en el projecte Resifarms ( Agroecosistemes resilients per fomentar els serveis ecosistèmics derivats de les zones no productives dels espais agraris).
El projecte Resifarms té per objectiu promoure la conservació de la biodiversitat en espais agraris no productius.
Per a assolir aquest objectiu, el projecte formarà personal tècnic i pagesia en les sinergies entre l'agricultura i la conservació de la biodiversitat ja que cada vegada hi ha més evidències que la conservació d'espais naturals en finques agrícoles és una opció rendible, ja que afavoreix la pol·linització, el control de plagues o la protecció contra desastres naturals.
Durant el projecte, es realitzarà material formatiu i formacions gratuïtes per donar eines a la pagesia i el personal tècnic agrícola de cinc països i es promourà la col·laboració entre aquests actors per a la conservació dels ecosistemes presents en les finques agrícoles.
El projecte compta també amb la participació d'entitats de quatre països:
El projecte està cofinançat pel programa Erasmus+ i gestiona un pressupost de 133.702 euros.
La seva durada és de 30 mesos: setembre de 2019 fins a febrer 2022.
El projecte Cell3Ditor, en el que participa l'IREC (Institut de Recerca en Energia de Catalunya), com a líder, i l'empresa FAE (Francisco Albero S.A.U.), acosta un somni a la realitat: fer més viable la fabricació de les piles de combustible, tant a nivell de costos com d'eficiència.
E l projecte Cell3Ditor ha desenvolupat la impressió 3D de dispositius basats en ceràmiques funcionals.
Els impulsors del projecte pa rlen de "t able-top factories", un concepte innovador que implica que no es requereix una gran infraestructura i n dustrial per l'obtenció d'aquestes cel·les.
La inversió inicial s'estima que és d'unes 10 vegades inferior que dels mètodes tradicionals, facilitant la penetració de la tecnologia de piles de combustible al mercat i creant llocs de treball d'elevada qualificació.
El mètode representa una revolució pel sector tant des d'un punt de vista mediambiental com econòmic, reduint dràsticament tant el consum energètic com el material malgastat en el procés.
Fins ara, les piles de combustible es materialitzaven mitjançant mètodes costosos de múltiples passos.
La impressió 3D permet concentrar aquests passos en un de sol.
El projecte Cell3Ditor ha rebut el reconeixement d'institucions europees prestigioses.
Ha guanyat el premi d'innovació atorgat per l'associació europea més rellevant del sector: Fuel Cells and Hydrogen Joint Undertaking ( FCH-JU).
Des del 2008, aquesta associació promou la col·laboració entre les pimes, la indústria i la recerca per tal d'impulsar el desenvolupament i l'entrada al mercat de les tecnologies de l'hidrogen.
Més recentment, la fundació Solar Impulse ha donat, al projecte Cell3Ditor, el seu prestigiós segell que el certifica com una de les 1.000 solucions ambientals més eficients a nivell mundial.
Les piles de combustible ceràmiques són generadors d'energia molt eficients que converteixen l'hidrogen en electricitat de forma neta.
Els dispositius comercials actuals tenen una eficiència que ronda el 75%, unes 3 vegades més que un motor de combustió convencional.
El projecte Cell3Ditor ha rebut finançament mitjançant el programa Horizon 2020.
El projecte INNPAPER, cofinançat pel programa Horizon 2020, ha publicat una convocatòria per la cerca de noves idees dins d'electrònica impresa que es beneficiarien d'utilitzar una plataforma electrònica integrada que utilitzi bateries, sensors i pantalles impreses.
Els participants poden ser qualsevol persona, empresa o projectes de recerca.
El beneficiari de la convocatòria participarà de l'ecosistema del projecte INNPAPER integrat per organitzacions de recerca importants i reconeguts experts en el camp de l'electrònica impresa.
Guanyar aquesta convocatòria permetrà a l'empresa situar-se en el mercat de l'electrònica impresa verda a l'adopció primerenca de la tecnologia electrònica basada en paper que explora / explota el potencial del paper com a substrat i component en electrònica flexible.
El projecte explora les possibilitats de la plataforma desenvolupant tres casos d'ús: una etiqueta intel·ligent de monitorització de cadena de fred, proves de diagnòstic de capçalera per a bacteris de la grip i estreptococ, i detectors de cafeïna i THC.
Amb aquesta convocatòria el projecte vol obrir la seva tecnologia a indústries i investigadors, per desenvolupar un altre cas d'ús, que serà escollit entre les propostes que rebin.
L'informe que s'aportarà (incloent els resultats de l'avaluació de la viabilitat tècnica, el flux de processos de fabricació, el full de ruta fins a TRL 7 [1] i el cost estimat) permetrà a l'empresa guanyadora avaluar si la idea proposada val la pena seguir desenvolupant-se transformant el concepte en un prototip físic.
Si aquest és el cas, l'accés obert a la xarxa de línies pilot i els seus serveis s'oferiran al guanyador a tarifes reduïdes o fins i tot mitjançant un projecte col·laboratiu a partir del juliol del 2021.
[1] Demostració de prototips del sistema en entorns operatius
La Comissió Europea pretén adjudicar un contracte de suport a la implementació de la Directiva sobre el tractament de les aigües residuals urbanes, per mitjà del suport tècnic i l'assessorament a la Comissió sobre els últims avenços en relació amb aquesta Directiva, així com l'avaluació de:
- l'estat de l'execució i els programes per a l'aplicació de la Directiva als estats membres,
- respostes dels estats membres a les sol·licituds d'informació llançades per la Comissió en el marc dels procediments d'infracció legal.
Els objectius d'aquesta convocatòria són:
Es busquen propostes per a projectes de recerca i innovació d'alt risc que tinguin l'objectiu de demostrar un nou paradigma tecnològic dins l'àmbit d'algun dels subtemes següents:
Els projectes han d'establir una base sòlida de coneixements i habilitats i reunir les comunitats interdisciplinàries al seu voltant, incloses les de ciències socials i humanitats.
Haurien de fomentar encara més l'aparició d'un ecosistema d'innovació més ampli i crear un terreny fèrtil per al co-disseny del nou paradigma tecnològic i la seva futura adopció.
Les noves sinergies entre les disciplines llunyanes del modelat ambiental, la recerca avançada de sensors, les ciències socials i la Intel·ligència Artificial poden conduir a enfocaments radicalment nous per a la creació i l'ús de models dinàmics de l'entorn, incloent modelisme predictiu, proves d'escenaris i seguiment en temps real.
L'objectiu final és construir una comprensió sistèmica de les interrelacions socioambientals, per exemple per regular o dissenyar polítiques i incentius per a la sostenibilitat ambiental i fer el seguiment de la seva efectivitat en el temps i proporcionar opcions intel·ligibles per ajustar-les.
S'espera que les propostes se centrin en un dels temes següents:
1) noves tècniques per modelar i predir l'evolució socioambiental a diferents escales temporals i espacials
2) enfocaments radicalment nous per a un monitoratge in situ resistent, fiable i respectuós amb el medi ambient
Els projectes s'han de centrar en un o pocs recursos crítics (per exemple, aigua, aire) i establir avenços fonamentals en els reptes més crítics que reforçaran una millora en el control, l'anàlisi i la gestió d'importants processos socials / ambientals per millorar la qualitat de vida i sostenibilitat ambiental.
Es fomenta la implicació ciutadana, per exemple, per prioritzar els reptes de recursos, la recollida de dades, la sensibilització sobre els problemes mediambientals o una millor comprensió del canvi de comportament en relació amb la sostenibilitat ambiental.
El programa SESAR (sigles en anglès de Single European Sky ATM Research) és la iniciativa europea per modernitzar els sistemes i procediments de la gestió del trànsit aeri amb la finalitat d'avançar cap a la creació d'un espai aeri comú.
SESAR està finançat amb recursos públics i privats dels seus membres (UE, Eurocontrol i socis de la indústria).
S'han obert els següents topics:
Incrementar la flexibilitat en la distribució de recursos ATCO
Interface col·laborativa U-espai-ATM
Reforçar sincronització automatizada aire/terra
Gestió col·laborativa entre TMA i rendiment aeroport
Rendiment integrat de la pista i eficiència de la terminal
Trajectòria de vol descendent per millorar l'ATM
TER4RAIL és un projecte amb finançament Shift2Rail que vol determinar accions de recerca entre diferents actors que siguin beneficioses pel sector del ferrocarril.
En el marc d'aquest projecte s'ha obert un concurs de vídeo per a joves que vol copsar l'opinió d'aquests per a millorar el futur dels ferrocarrils europeus.
L'objectiu és innovar per tal de crear trens millors, més tranquils, més còmodes, segurs i fiables.
Si voleu expressar la vostra opinió com a usuaris de tren, i voleu encoratjar altres joves, participeu.
- Graveu un vídeo d'entre 60 i 120 segons en anglès
- El vídeo ha d'il·lustrar, explicar i visualitzar la visió i els pensaments de l'equip creatiu i també poder atreure l'atenció i crear una reacció emocional de l'espectador
- El vídeo també hauria d'esmentar d'alguna manera almenys una innovació realitzada dins del Shift2Rail i com això pot provocar els canvis que volen veure en el futur
- Un equip, amb un màxim de quatre participants menors de 26 anys procedents d'un país europeu (UE28), pot participar a la competició
- La participació és gratuïta i cada equip només pot penjar un vídeo
Premi del públic: 7 dies (dintre d'un mes) de passi Interrail a segona classe
Shift2Rail és una iniciativa europea (rep finançament del programa de recerca Horizon 2020) que promou la recerca integrada avançada i solucions innovadores pel transport ferroviari europeu.